Folketing
2009-04-16

Det er en enig gruppe, kan jeg forstå, der har det synspunkt, men hvorfor er det en speciel situation? Er det ikke en speciel situation, når eksempelvis en 14-15-årig pige bliver massevoldtaget? Det synes jeg i allerhøjeste grad det er, og her kunne der også være behov for minimumsstraffe. Men jeg vil godt helt konkret høre: Hvad er hr. Villy Søvndals synspunkt eller hr. Villy Søvndals fokusgruppers synspunkt? For dem kan jeg forstå hr. Villy Søvndal benytter rigtig, rigtig meget. Hvad siger fokusgrupperne, at folkesocialisternes folketingsgruppe skal mene?